# Bennu

### Z Wikipédie

Benu na egyptskom papyre

Vták Benu je staroegyptským predobrazom Fénixa. Jeho uctievanie je spojené so staroegyptským mestom On (po grécky Heliopolis) v Dolnom Egypte. Medzi niektoré jeho prívlastky patrí: Ten, ktorý sa rodí sám zo seba, Ten, ktorý stúpa a Vládca výročí.

Etymologicky je meno Benu odvodené od slovesa weben znamenajúceho "jasne žiariť" alebo "žiarivo stúpať", ktoré sa viažu k pohybu slnka na oblohe.Uctievanie Benua je teda spojené s uctievaním slnka, predovšetkým v podobe slnečného boha Atum-Rea. Benu sa ďalej spájal s egyptským kalendárom,znovuzrodením a pravidelným, životodárnym stúpaním hladiny Nílu. Vo všeobecnosti Benu symbolizoval opakujúce sa javy v prírode, striedanie ročných období a ročný pohyb slnka po oblohe, aj v mytologickej histórii Starovekého Egypta - tzv. milénia, po ktorých, ako Egypťania verili, sa dejiny opakujú.

S vtákom Benu sa spájajú aj tzv. kamene benben(po grécky obeliskos). Podľa egyptskej kozmológie sa Benu na počiatku sveta vynoril z prvotných vôd a svojim výkrikom započal plynutie času. Potom sa z tých istých vôd vynorila prvá zem, pahorok benben, na ktorý sa nesmrteľný vták usadil. Na tomto prvotnom benbene údajne spočíval chrám boha Réa v One.

O kulte vtáka Benu máme doposiaľ málo informácii a nevieme, aká bola jeho presná spojitosť s uctievaním boha Ra a s kultom faraónov. Podobne ako pri skúmaní iných zoomorfných kultov, v Egypte boli nájdené múmie volaviek, ktoré mohli predstavovať vtáka Benu.

Zdroj: "http://sk.wikipedia.org../../../b/e/n/Bennu.html"

Kategórie: Egyptská mytológia | Mýtické živočíchy

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Български
- Deutsch
- English
- Suomi
- Français
- Polski
- Português
- Русский